[pic] | COIMISIÚN NA gCOMHPHOBAL EORPACH |

An Bhruiséil5.6.2009

COIM(2009) 264 leagan deireanach

2006/0006 (COD)

TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leagtar síos an nós imeachta chun Rialachán (CE) Uimh. 883/2004 maidir le comhordú córas slándála sóisialta a chur chun feidhme

LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE

2006/0006 (COD)

TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leagtar síos an nós imeachta chun Rialachán (CE) Uimh. 883/2004 maidir le comhordú córas slándála sóisialta a chur chun feidhme

1. Réamhrá

Foráiltear le pointe (c) den tríú fomhír d'Airteagal 251(2) de Chonradh CE go dtabharfaidh an Coimisiún a thuairim uaidh ar na leasuithe a mhol Parlaimint na hEorpa ag an dara léamh. Leagann an Coimisiún amach thíos a thuairim ar na hocht leasú atá glactha ag an bParlaimint.

2. Cúlra

An dáta ar seoladh an togra chuig Parlaimint na hEorpa agus chuig an gComhairle (doiciméad COIM(2006)16 leagan deireanach – 2006/0006(COD): | 31 Eanáir 2006 |

Dáta na tuairime ó Choiste Eacnamaíoch agus Sóisialta na hEorpa: | 26 Deireadh Fómhair 2006 |

Dáta na tuairime ó Pharlaimint na hEorpa ag an gcéad léamh: | 9 Iúil 2008 |

An dáta ar seoladh an togra leasaithe: | 15 Deireadh Fómhair 2008 |

An dáta ar glacadh an comhsheasamh: | 17 Nollaig 2008 |

An dáta ar glacadh teachtaireacht an Choimisiúin: | 7 Eanáir 2009 |

Dáta na tuairime ó Pharlaimint na hEorpa ag an dara léamh: | 22 Aibreán 2009 |

3. Cuspóir an togra

Is é is cuspóir don togra go dtabharfaí chun críche an próiseas chun na rialacha atá ann cheana maidir le comhordú córas slándála sóisialta a nuachóiriú, agus go gcuirfí iad in ionad an Rialacháin[1] fheidhmiúcháin atá ann faoi láthair.

Is é is aidhm dó na nósanna imeachta maidir le cur chun feidhme na rialacha atá leagtha amach sa bhunrialachán, Rialachán (CE) Uimh. 883/2004[2], a shainiú ar son na bpáirtithe lena mbaineann (daoine árachaithe, a bhfostóirí, institiúidí slándála sóisialta agus údaráis inniúla na mBallstát). Is é is aidhm don togra nósanna imeachta reatha a shimpliú agus a shoiléiriú. Soiléirítear cearta agus oibleagáidí na bpáirtithe éagsúla sa togra freisin. Feabhsófar comhar idir institiúidí leis na rialacha nua agus cuirfear trédhearcacht agus iontaoibh fhrithpháirteach chun cinn leo. Tacaítear leis an gcomhar feabhsaithe seo le córas nua malartaithe leictreonaigh sonraí idir na Ballstáit, a chuireann le héiféachtacht agus le beachtas.

4. TUAIRIM ÓN g COIMISIÚN AR NA LEASUITHE Ó PHARLAIMINT NA h EORPA

4.1. LEASUITHE AR GHLAC AN COIMISIÚN LEO

Glacann an Coimisiún leis na 8 leasú go léir arna nglacadh ag an bParlaimint. Comhaontaíodh na 8 leasú tar éis teagmhálacha neamhfhoirimiúla idir an Pharlaimint agus an Chomhairle d'fhonn teacht ar chomhaontú ar an dara léamh. Baineann gné theicniúil do na leasuithe, is é is aidhm dóibh go háirithe a áirithiú go bhfaigheann na daoine a mbaineann sé dóibh freagra tráthúil ar a n-iarrataí ón institiúid inniúil agus faisnéis chuí, lena n-áirítear treoir ar nósanna imeachta riaracháin.

5. Conclúid

De bhun Airteagal 250(2) de Chonradh CE, déanann an Coimisiún a thogra a leasú mar atá leagtha amach thuas.

[1] Rialachán (CEE) Uimh. 574/72 ón gComhairle an 21 Márta 1972 lena leagtar síos an nós imeachta chun Rialachán Uimh. 1408/71 maidir le scéimeanna slándála sóisialta a chur i bhfeidhm ar dhaoine fostaithe, ar dhaoine féinfhostaithe agus ar bhaill dá dteaghlaigh ag gluaiseacht sa Chomhphobal, a chur chun feidhme, IO L 74, 27.3.1972, lch 1.

[2] IO L166, 30.4.2004, leagan ceartaithe in IO L 200, 7.6.2004, lch 1.